
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3



U   I M E    R E P U B L I K E   H R V A T S K E

R J E Š E N J E



	Trgovački sud u Rijeci, po Liljani Ugrin kao sucu pojedincu u stečajnom predmetu povodom prijedloga FINANCIJSKE AGENCIJE za otvaranje stečajnog postupka nad dužnikom KORTA društvo s ograničenom odgovornošću za ugostiteljstvo, turizam i trgovinu Vrata, Vrata 14 ( MBS  040239613 – OIB 12581176379 )  dana 29. kolovoza 2016.  


r i j e š i o    j e

	
Odbacuje se prijedlog za otvaranje stečajnog postupka nad  KORTA društvo s ograničenom odgovornošću za ugostiteljstvo, turizam i trgovinu Vrata, Vrata 14 ( MBS  040239613 – OIB 12581176379 ). 


Obrazloženje


	Predlagatelj Financijska agencija podnijela je sudu dana 12. svibnja 2016. prijedlog za otvaranje stečajnog postupka na temelju odredbe članka 110. stavak 1. Stečajnog zakona („Narodne novine” br. 71/15, u daljnjem tekstu SZ )  nad dužnikom  KORTA d.o.o. Vrata, Vrata 14 ( OIB 12581176379 ), uz obrazloženje da dužnik na dan 1. rujna 2015. u očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 64.566,01 kn.
	Tijekom daljnjeg postupka sudu Imex banka d.d. podnijela je sudu dana 18. srpnja 2016. podatke o prometu proteklih godinu dana po računu KORTA d.o.o. uz obrazloženje da ta pravna osoba posluje te da se dugovanja po ovrhama naplaćuju.  
Odredbom članka 5. SZ propisano je da se stečajni postupak može otvoriti ako sud utvrdi postojanje stečajnoga razloga. Stečajni razlozi su nesposobnost za plaćanje i prezaduženost.
Nadalje odredbom članka 115. stavak 1. SZ propisano je da na temelju prijedloga za otvaranje stečajnoga postupka sud donosi rješenje o pokretanju prethodnoga postupka radi utvrđivanja pretpostavki za otvaranje stečajnoga postupka (prethodni postupak), protiv kojega nije dopuštena posebna žalba, ili taj prijedlog odbacuje rješenjem.
Kako je tijekom prethodnog ispitivanja prijedloga iz Izvatka za račun dužnika, koji je sudu dostavila Imex banka d.d. koja obavlja poslove platnog prometa za dužnika, u periodu od 1. srpnja 2015. do 18. srpnja 2016. ( list 5 do 8 spisa ) utvrđeno je da pravna osoba KORTA d.o.o. Vrata podmiruje svoje obveze i da je sposobna za plaćanje, sud je na osnovu navedene odredbe članka 115. stavak 1. SZ  odlučio kao u izreci ovog rješenja.

U Rijeci, 29. kolovoza 2016.  

                                                                                                       Sudac

                                                                                                 Liljana Ugrin 


UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

rj.

DNA
1.	Rješenje dostaviti Financijskoj agenciji u Rijeci 
                              dužniku 
                              Imex banka d.d. 
2.	Rješenje objaviti na mrežnoj stranici e-oglasne ploče sudova
Spis u kal. 10. 10. 2016.
[bookmark: _GoBack]U Rijeci, 29. kolovoza 2016.  
image1.png




